# MØTEPROTOKOLL

# Lier kirkelige fellesråd

|  |  |
| --- | --- |
| **Dato:** | 22.01.2020 kl. 19:00 |
| **Sted:** | Frogner menighetshus, Klokkerstua 3. etg. |
| **Arkivsak:** | 19/00378 |
|  |  |
| Tilstede: | Søren Falch Zapffe (Lier kommune), Hanne Myhre Gravdal (Sylling menighetsråd), Knut Olaf H. Kals (Frogner menighetsråd), Ragnar Petersson (Biskopens representant), Sigurd Lein (Tranby og Lierskogen menighetsråd), Solveig Aass Kristiansen (Frogner menighetsråd), Inger Lise G. Ulsaker (Sjåstad menighetsråd), Svein Ove Faksvåg (Sjåstad menighetsråd), Gunnar Holmen (Sylling menighetsråd) |
|  |  |
| Møtende varamedlemmer: | Ellen B. Sørensen (Tranby og Lierskogen menighetsråd) |
|  |  |
| Forfall: | Marthe Synnøve Fuglerud (Tranby og Lierskogen menighetsråd) |
|  |  |
| Andre: | Kjell Ivar Berger (vara for biskopens representant) |
|  |  |
| Protokollfører: | Mette Sønsteby |
|  | Knut Olaf Haveraan Kals fratrådte som inhabil i sak 5/20.  Vararepresentant var ikke innkalt. |

|  |  |  |
| --- | --- | --- |
| SAKSKART | | **Side** |
| **Godkjenning av innkalling og saksliste** | | |
| [1/20](#CaseRef217670) | Godkjenning av innkalling og saksliste | 3 |
| **Godkjenning av protokoll** | | |
| [2/20](#CaseRef217672) | Godkjenning av protokoller | 4 |
| **Saker til behandling** | | |
| [3/20](#CaseRef217697) | Protokoller fra menighetsrådene | 5 |
| [4/20](#CaseRef217649) | Kalking av graver | 6 |
| [5/20](#CaseRef217933) | Status arbeidsfellesskap pr. 15.01.2020 | 7 |
| [6/20](#CaseRef217950) | Opprettelse av 20 % stillingshjemmel for menighetspedagog | 7 |
| [7/20](#CaseRef217955) | Fakturering av preludering i Lier kirkelige fellesråd | 7 |
| [8/20](#CaseRef218062) | Delegasjonsreglementet i Lier kirkelige fellesråd | 7 |
| [9/20](#CaseRef217676) | Konstituering av Lier kirkelige fellesråd 2019 - 2023 | 7 |
| [10/20](#CaseRef217423) | Øvrige meldinger | 7 |
| **Eventuelt** | | |
| [11/20](#CaseRef217674) | Eventuelt | 7 |
|  |  |  |

Lier, 22.01.2020

|  |  |
| --- | --- |
| Søren Falch Zapffe | Mette Sønsteby |
| Leder | Møtesekretær |

Godkjenning av innkalling og saksliste

1/20 Godkjenning av innkalling og saksliste

|  |  |  |
| --- | --- | --- |
| Behandlet av | Møtedato | Saksnr. |
| 1 Lier kirkelige fellesråd | 22.01.2020 | 1/20 |

**Forslag til vedtak**

Lier kirkelige fellesråd godkjenner innkalling og saksliste til møte 22.01.2020.

Møtebehandling

Votering

Forslag til vedtak ble enstemmig vedtatt.

Vedtak

Lier kirkelige fellesråd godkjenner innkalling og saksliste til møte 22.01.2020.

Godkjenning av protokoll

2/20 Godkjenning av protokoller

|  |  |  |
| --- | --- | --- |
| Behandlet av | Møtedato | Saksnr. |
| 1 Lier kirkelige fellesråd | 22.01.2020 | 2/20 |

**Forslag til vedtak**

Lier kirkelige fellesråd godkjenner protokoller av 20.11.2019 fra både gammelt og nytt Fellesråd.

Møtebehandling

Protokollen fra det gamle Fellesrådet tas til orientering. (Møte 1, fra kl.19 – 20:30)

Egen protokoll (møte 2, fra kl. 20:30 – 21) godkjennes med følgende endringer:

* Ragnar Petersson var tilstede
* Sak 2/19 Konstituering av nytt fellesråd. 1. setning i andre avsnitt skal det stå: *Søren Falch Zapffe fulgte opp med å si at han er valgt av kommunestyret frem til stortinget har vedtatt ny trossamfunnslov.*

Protokollen ønskes ikke sendt ut til fellesrådet på nytt.

Votering

Et omforent vedtak ble enstemmig vedtatt.

Vedtak

Lier kirkelige fellesråd tar protokoll fra gammelt Fellesråd (møte 1,) til orientering.

Lier kirkelige fellesråd godkjenner protokoll av 20.11.2019 fra nytt Fellesråd (møte 2) med de endringer som er referert.

Saker til behandling

3/20 Protokoller fra menighetsrådene

|  |  |  |
| --- | --- | --- |
| Behandlet av | Møtedato | Saksnr. |
| 1 Lier kirkelige fellesråd | 22.01.2020 | 3/20 |

**Forslag til vedtak**

Lier kirkelige fellesråd tar protokollene til orientering.

Møtebehandling

Leder stilte spørsmål til Tranby og Lierskogen menighetsråds representant til praksis om hvorfor de ikke stadfestet valget til Fellesrådet når de måtte gjøre nytt valg i menighetsrådet. Zapffe konkluderte med at når et valg er ugyldig, må det foreligge et nytt valg på alle funksjoner.

Votering

Forslag til vedtak ble enstemmig vedtatt.

Vedtak

Lier kirkelige fellesråd tar protokollene til orientering.

4/20 Kalking av graver

|  |  |  |
| --- | --- | --- |
| Behandlet av | Møtedato | Saksnr. |
| 1 Lier kirkelige fellesråd | 22.01.2020 | 4/20 |

**Forslag til vedtak**

1. Lier kirkelige fellesråd gir sin tilslutning til at metoden «Terra Balance System» (kalkinjisering/TBS) kan brukes på gravplassene i Lier.
2. Kirkevergen bes sette opp en oversikt over graver hvor gjenbruk kan skje, dersom man tar i bruk metoden (TBS), som legges frem for fellesrådet.
3. Kirkevergen bes utarbeide en tentativ fremdriftsplan, samt et budsjett for kalking som legges frem for Fellesrådet.

Møtebehandling

Saken er en oppfølging av sak 61/19,

Kirkevergen orienterte om prosessen, og om ny innsikt i hva som rører seg nasjonalt på området.

Fellesrådet ønsker å la andre gå foran i denne prosessen. Lier kirkelige Fellesrådet har god kapasitet etter utvidelsen av Frogner gravplass og det er derfor ikke makt påliggende å gjennomføre noen tiltak.

Votering

Forslag til vedtak ble enstemmig vedtatt.

Vedtak

Lier kirkelige fellesråd slutter seg til Forslag til vedtak 1:

På bakgrunn av at Lier har p.t. rikelig med kistegraver og dette ikke er noe

Fellesrådet er lovpålagt å gjøre og behovet ikke er prekært, innstiller kirkevergen på at

Fellesrådet ikke tar i bruk TBS metoden på våre gravplasser p.t., men avventer til vi har mere fakta på bordet.

5/20 Status arbeidsfellesskap pr. 15.01.2020

|  |  |  |
| --- | --- | --- |
| Behandlet av | Møtedato | Saksnr. |
| 1 Lier kirkelige fellesråd | 22.01.2020 | 5/20 |

**Forslag til vedtak**

Lier kirkelige fellesråd tar meldingen til orientering.

Møtebehandling

Fellesrådsleder orienterte om at gammelt Fellesråd har jobbet med prosjekt arbeidsfellesskap over flere år. I all hovedsak dreier det seg om at ansatte på Kirken service kontor og de ansatte i Frogner (både prester og fellesrådsansatte) skal få egnede felles lokaler i Frogner menighetshus.

På nytt ble det reist spørsmål om antall kontorplasser fra biskopens representant, Petersson. Hvorpå fellesrådsleder gjentok at det er fattet et prinsipp vedtak på at de som sitter på Tranby, skal sitte på Tranby, men de skal være med i arbeidsfellesskapet. Det skal tilrettelegges for at de ansatte skal kunne gjøre noe kontorarbeid på Frogner om dette er hensiktsmessig.

Sjåstads representant Svein Ove Faksvåg stilte spørsmålet: Hva er det vi leier og hva er det som medfører økonomiske forpliktelser for Fellesrådet?

Leder besvarte spørsmålet med å si at det er inngått en intensjonsavtale med stiftelsen Frogner menighetshus, men det er ikke noen økonomi i den.

Fellesrådet ber kirkevergen ha som prioritert oppgave å etterspørre leieavtale og fremdriftsplan jfr. vedtak 66/19, til neste fellesrådsmøte 25.02. Videre bes det laget en plan for lokalisering av de ansatte som nå har kontorhold på huset, da entreprenør har signalisert at han ønsker huset tomt under ombyggingen, av HMS hensyn.

Knut Olaf Haveraaen Kals fratrådte som inhabil, men ble sittende ved behandlingen og deltok ikke i avstemningen. Kirkevergen bes om å kalle inn vara ved fremtidig behandling av sak: prosjekt arbeidsfellesskap.

Votering

Et omforent vedtak ble enstemmig vedtatt.

Vedtak

Lier kirkelige fellesråd tar meldingen til orientering, med presisering av oppfølging i vedtak sak 66/19 mht. leveranse av tidsplan/ milepælsplan og intensjonsavtale/ leieavtale, samt en vurdering av økonomiske konsekvenser og risiko.

6/20 Opprettelse av 20 % stillingshjemmel for menighetspedagog

|  |  |  |
| --- | --- | --- |
| Behandlet av | Møtedato | Saksnr. |
| 1 Lier kirkelige fellesråd | 22.01.2020 | 6/20 |

**Forslag til vedtak**

Lier kirkelige fellesråd vedtar å opprette et 20% personlig engasjement som menighetspedagog tilknyttet Frogner menighet med virkning fom 20.8.2020.

Møtebehandling

Kirkevergen orienterte om saken.

Fellesrådsleder poengterte at dette er en videreføring av dagens drift. Finansieringen av stillingen tas fra driftsbudsjettet.

Representant fra Frogner menighetsråd støttet forslaget og begrunnet ønske med at hun ønsker å ha mer forutsigbarhet for å kunne planlegge aktiviteter med Baluba.

Fellesrådet understreket viktigheten av å knytte gode folk til kirken i Lier. Det er riktig måte å tenke på, når en kjenner til de rekrutteringsutfordringene som kirken står ovenfor.

Det ble drøftet om dette kunne medføre til at hun kunne ansees som en fast ansatt etter tre år. Det ble bekreftet at dette var riktig konkludert.

Votering

Forslag til vedtak ble enstemmig vedtatt.

Vedtak

Lier kirkelige fellesråd vedtar å opprette et 20% personlig engasjement som menighetspedagog tilknyttet Frogner menighet med virkning fom. 20.8.2020.

7/20 Fakturering av preludering i Lier kirkelige fellesråd

|  |  |  |
| --- | --- | --- |
| Behandlet av | Møtedato | Saksnr. |
| 1 Lier kirkelige fellesråd | 22.01.2020 | 7/20 |

**Forslag til vedtak**

Lier kirkelige fellesråd vedtar at dette forhold blir hensyntatt ved revidering av betalingssatser i juni d.å. Nåværende praksis følges til nytt vedtak fattes.

Møtebehandling

Fellesrådet vil se på dette i et helhetlig perspektiv når de til våren skal se på et eventuelt felles betalingsreglement for prostiet. Tanken er å vurdere samordning med Drammen prosti

Man vil da også ta opp selve innbetalingsmåten. Byråene har vært tydelige på at de ikke ønsker å være et tjenesteorgan for Fellesrådet. Ønsker Lier kirkelige fellesråd å fakturere preludering, må fellesrådet selv gjøre den administrative arbeidet dette medfører.

Votering

Forslag til vedtak ble enstemmig vedtatt.

Vedtak

Lier kirkelige fellesråd vedtar at dette forhold blir hensyntatt ved revidering av betalingssatser i juni d.å. Nåværende praksis følges til nytt vedtak fattes.

8/20 Delegasjonsreglementet i Lier kirkelige fellesråd

|  |  |  |
| --- | --- | --- |
| Behandlet av | Møtedato | Saksnr. |
| 1 Lier kirkelige fellesråd | 22.01.2020 | 8/20 |

**Forslag til vedtak**

Lier kirkelige fellesråd prolongerer delegasjonsreglementet datert 21.10.2015 til 01.02.2024

Møtebehandling

Representant fra Tranby og Lierskogen menighetsråd, Sigurd Lein, er godt fornøyd med at saken er satt på dagsorden.

Leder orienterte om at fellesrådet skal ha en gjennomgang av alle reglementer i inneværende år.

Det ble reist spørsmål til Arbeidsutvalgets mandat. I flg. Søren Falch Zapffe, har Arbeidsutvalget ikke noen besluttende myndighet, men de har opptrådt som et drøftingsorgan. Dette med unntak av de ganger hvor man har gitt Arbeidsutvalget fullmakt til å svare, da fellesrådet ikke har hatt møte, eks ved tariff forhandlingene (sommerstid)

Leder og kirkeverge vil gå igjennom reglementene og legge det frem for fellesrådet i april.

Votering

Et omforent vedtak ble enstemmig vedtatt.

Vedtak

Lier kirkelige fellesråd prolongerer delegasjonsreglementet datert 21.10.2015 inntil videre.

9/20 Konstituering av Lier kirkelige fellesråd 2019 - 2023

|  |  |  |
| --- | --- | --- |
| Behandlet av | Møtedato | Saksnr. |
| 1 Lier kirkelige fellesråd | 22.01.2020 | 9/20 |

**Forslag til vedtak**

Saken legges frem uten forslag til vedtak

Møtebehandling

Fellesrådet skal velge representanter til tre utvalg:

1. Forhandlingsutvalget - foretar de lokale lønnsforhandlingene

Fellesrådsleder Søren Falch Zapffe og administrasjonsutvalgsleder Svein Ove Faksvåg. Sekretær kirkeverge Mette Sønsteby.

1. Administrasjonsutvalget.

Består av tre representanter hvorav en skal være leder

I den grad fellesrådet kan finne faste medlemmer så bør det prioriteres.

Valg:

Faste representanter:

1. Svein Ove Faksvåg – Sjåstad menighetsråd - Leder
2. Solveig Aas Kristiansen – Frogner menighetsråd
3. Sigurd Lein – Tranby og Lierskogen menighetsråd

Vara representanter

1. Gunnar Holmen (Sylling menighetsråd)
2. Knut Olaf kals. (Frogner menighetsråd)
3. Marte Fuglerud (Tranby og Lierskogen menighetsråd)

Representantene er numeriske.

1. Bygningsutvalget – nomineres fra menighetsrådet og velges av Fellesrådet.

Valget utsettes til neste møte 25.02.

Kirkevergen bes sende ut en mail til alle menighetsråd med oppfordring om å nominere to personer til bygningsutvalget. Representanten bør gjerne ha litt bygningsmessig kompetanse. Han eller hun trenger ikke sitte i menighetsrådet, men det er en fordel om de har nær tilknytning til menigheten.

I bygningsutvalget er det personlige vara representanter.

For alle utvalgene gjelder at de er valgt for 4 år.

Leder og nestleder er valgt for ett år.

Votering

Følgende vedtak ble enstemmig vedtatt.

Vedtak

Forhandlingsutvalget består av Fellesrådsleder Søren Falch Zapffe og administrasjonsutvalgsleder Svein Ove Faksvåg. Sekretær kirkeverge Mette Sønsteby

Administrasjonsutvalget 2020 – 2023

Faste representanter:

1. Svein Ove Faksvåg – Sjåstad
2. Solveig Aas Kristiansen – Frogner
3. Sigurd Lein – Tranby og Lierskogen menighetsråd

Vara representanter

1. Gunnar Holmen -sylling)
2. Knut Olaf kals.
3. Marte Fuglerud

Bygningsutvalget- Valg utsatt til neste møte.

Funksjonstid: Utvalgene med leder velges for hele perioden 2020 - 2023, dvs 4 år.  Leder og nestleder av Fellesrådet velges for ett år.

10/20 Øvrige meldinger

|  |  |  |
| --- | --- | --- |
| Behandlet av | Møtedato | Saksnr. |
| 1 Lier kirkelige fellesråd | 22.01.2020 | 10/20 |

**Forslag til vedtak**

Lier kirkelige fellesråd tar meldingene til orientering.

Møtebehandling

* Frivilligbørs – Det anbefales at dette føles opp på neste Fellesrådsmøte. Dette er en viktig arena for kirken i Lier å være synlig på.

* Diakonmidler – det ble reist spørsmål fra Ragnar Petersson om det var helt lukket for

Tilleggsbevilgning fra kommunen. Fellesrådsleder forklarte at fellesrådet har spilt inn overfor Lier kommune om å få en tilleggsbevilgning til diakon stilling. Det fant ikke kommunen plass til i sine budsjetter. Dersom det skulle vise seg at fellesrådet får 50% finansiering fra Bispedømmet, vil det være et godt argument for å få de resterende 50 % tilleggs bevilget fra kommunen. Det vil være Bispedømmerådet som er nøkkelen her. Deretter er det opp til administrasjonsutvalget og se på om det er dette vi trenger, og hvordan utlysningen og rekrutteringen skal skje. Det er mao. Administrasjonsutvalget som avgjør om vi ønsker å prolongere den stillingen vi har i dag. Dersom fellesrådet ikke får noen finansiering fra bispedømmet, er løpet kjørt. Da har Fellesrådet ikke grunnlag for å opprette en diakonstilling. Forutsetningen var 50/50 deling på finansierings siden.

* Asketrær – Fellesrådet mener man skal gå et skritt videre med en aborist og få en status på disse trærne. Deretter kan Fellesrådet beslutte om man ønsker å gå videre i saken eller avslutte saken.
* Kommuneplaner – det er her viktig at Fellesrådet løfter frem ny kirke i ytre Lier og at man sikrer at det avsettes tilstrekkelige arealer.
* Tverken sportskapell – er i ferd må å råtne på rot, pga påviste begynnende vannskader og utettheter i tak og særlig i tårnet som har gitt fukt og råteskader. Rambøll har gitt en budsjettramme på 6 millioner for utbedring av nevnte forhold., Nødhjelp i 2020, hvor man sørger for å tette utettheter og lekkasjer fra hoved tak og klokketårn er budsjettert til 500 000 kr. Dette blir finansiert av en gave fra Sparebanken Øst. Rest finansieringen tenkes skaffet til veie gjennom ulike legater, fond, samt søke støtte fra Sparebankstiftelsen, Drammen og Lier kommuner, kulturminnefondet, Gjensidigestiftelsen m.fl.

Ass. Kirkeverge i Drammen Ivar Nygård vil se på eierstrukturen. Den har vært spesiell og flytende. Det presiseres at Tverken sportskapell ikke ligger inn under Lier kirkelige fellesråds økonomiske ansvar.

Åssiden menighet har ansvaret for gudstjenestevirksomheten

Votering

Forslag til vedtak ble enstemmig vedtatt.

Vedtak

Lier kirkelige fellesråd tar meldingene til orientering.

Eventuelt

11/20 Eventuelt

|  |  |  |
| --- | --- | --- |
| Behandlet av | Møtedato | Saksnr. |
| 1 Lier kirkelige fellesråd | 22.01.2020 | 11/20 |

**Forslag til vedtak**

Saken legges frem uten forslag til vedtak.

Møtebehandling

Prost Kjell Ivar Berger orienterte om Gudstjenesten 8. mars på kvinnedagen i Frogner kirke. Her vil prosten delta.

Votering

Vedtak

Intet besluttet.